रमना(गढ़वा): प्रखंड उपप्रमुख रविन्द्र कुमार चौधरी ने अपने सभी पंचायत समितियों के साथ पंचायत समिति कलीमुल्लाह अंसारी का हाल चाल लिया। मालूम हो कि प्रखंड के बहियार कला के पंचायत समिति सदस्य कलीमुल्लाह अंसारी के शरीर का एक हिस्सा लकवा बीमारी के चपेट में आने से पूरी तरह से काम करना बंद कर दिया है, जिस कारण वे काफी अस्वस्थ हो चुके हैं तथा ठीक से बात चीत भी नहीं कर पा रहें हैं। जैसे ही इस बात की जानकारी रमना उप प्रमुख रविन्द्र कुमार चौधरी को मिली वे अपने सभी पंचायत समिति के साथ उनके घर पर जाकर उनका हाल चाल जाना तथा हर संभव सहयोग करने का आश्वासन दिया। इस दुःख के घड़ी में राजीव रंजन सिंह, अनिल चौधरी, विंध्याचल बैठा, मुंशी पासवान, नंदगोपाल गोंड़ साथ थे।